钦定古今图书集成/明伦汇编/氏族典/第479卷 > 《廖用贤尚友录》 > 段思恭
## 钦定古今图书集成/明伦汇编/氏族典/第479卷 > 《廖用贤尚友录》 > 段思恭

按《宋史段思恭传》：“思恭，泽州晋城人。曾祖约，定州司
户。祖昶，神仙令。父希尧，晋时历清显。思恭以门荫奏
署镇国军节度使判官。天福中改国子四门博士。汉
祖建国，授左补阙。周显德中，拜左司员外郎。建隆二
年，除开封令，迁金部郎中。乾德初，通判眉州。太祖令
知州事，俄召为考功郎中，知泗州。会冯继业自灵州”
举宗来朝，帝以思恭代知州事。迁右谏议大夫、知扬
州。太宗即位，迁将作监、知秦州。太平兴国六年，迁少
府监。端拱初，迁给事中，寻知陕州。淳化三年，卒。子惟
一，至太常博士、三司度支判官。从子惟几，第进士，仕
至兵部员外郎。